Seglet har oval flate og motivet er et kartusjformet skjold med segleierens forbokstaver (initialer). Det er en oppvoksende, tredelt kvist på hver side av skjoldet. Skjoldets bunn er skravert med vannrette streker (heraldisk blått ?). På skjoldets overkant står en naken menneskefigur med høyre hånd i siden og i venstre hånd en sabel og en skålvekt, det vil si en variant av symbolet Justitia. Til venstre for mennesket er det en liten, ubestemt figur, muligens en fugl. Fra seglets øvre, høyre side er det en framkommende, sterkt stilisert løve.